CELEX: 62011CO0069
Language: da
Date: 2011-12-09 00:00:00
Title: Kendelse afsagt af Domstolen (Ottende Afdeling) den 9. december 2011.#Connoisseur Belgium BVBA mod Belgische Staat.#Anmodning om præjudiciel afgørelse: Rechtbank van eerste aanleg te Brugge - Belgien.#Procesreglementets artikel 104, stk. 3, første afsnit - sjette momsdirektiv - artikel, 11, punkt A, stk. 1, litra a) - afgiftsgrundlag - udgifter, som den afgiftspligtige ikke har faktureret.#Sag C-69/11.

Domstolens kendelse (Ottende Afdeling) af 9. december 2011 – Connoisseur Belgium mod Belgische Staat
      (Sag C-69/11)
      »Procesreglementets artikel 104, stk. 3, første afsnit – sjette momsdirektiv – artikel, 11, punkt A, stk. 1, litra a) – beskatningsgrundlag – udgifter, som den afgiftspligtige ikke har faktureret«
      Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – beskatningsgrundlag – tjenesteydelser – den af tjenesteyderen faktisk modtagne modydelse – udgifter, der ikke er blevet faktureret, men som kan faktureres i henhold til kontrakten – ikke omfattet [Rådets direktiv 77/388, art. 11, punkt A, stk. 1, litra a)] (jf. præmis 22 og domskonkl.)
      Angående
      
         
               Anmodning om præjudiciel afgørelse – Rechtbank van eerste aanleg te Brugge – fortolkning af artikel 11, punkt A, stk. 1, litra
                  a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter
                  – Det fælles merværdiafgiftssystem: ensartet beregningsgrundlag (EFT L 145, s. 1), og artikel 73 i Rådets direktiv 2006/112/EF
                  af 28. november 2006 om det fælles merværdiafgiftssystem (EUT L 347, s. 1) – udlejning af lystbåde – aftale om fordeling af
                  udgifterne mellem den virksomhed, der udlejer bådene, og den lejende virksomhed – mulighed for at opkræve visse udgifter af
                  den lejende virksomhed – ingen fakturering – national bestemmelse, hvorefter der skal betales moms af disse ikke-fakturerede
                  udgifter.
               
            Konklusion
      Artikel 11, punkt A, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes
         lovgivning om omsætningsafgifter – Det fælles merværdiafgiftssystem: ensartet beregningsgrundlag, skal fortolkes således,
         at der under omstændigheder som dem, der foreligger i hovedsagen, ikke skal betales moms af udgifter eller beløb, som den
         afgiftspligtige person i henhold til en aftale kan fakturere til medkontrahenten, men som ikke er blevet faktureret.